**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 29.03.2025, ora 08.00 – 30.03.2025, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 30.03.2025, ora 07.00**

**RÂURI**

Debitele au fost, în general, în creştere, datorită precipitațiilor căzute în interval şi propagării, exceptând râurile din bazinele inferioare ale Argeșului, Ialomiței şi cele din Dobrogea, unde au fost relativ staționare și cursul inferior al Mureșului (aval s.h. Radna), unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-70%, mai mari (în jurul şi peste mediile lunare) pe râurile din bazinele hidrografice: Vișeu, Iza, Tur, Someșul Mare, Crișul Repede, Nera, Cerna, bazinele superioare ale Mureșului, Timișului, Buzăului, Moldovei, bazinele superioare și mijlocii ale Jiului, Bistriței, Trotușului, bazinul mijlociu și inferior al Oltului şi mai mici (sub 30% din mediile lunare) pe râurile din bazinele hidrografice: Crasna, Crișul Alb, Târnava Mare, Bega Veche, Moravița, Vedea, Bârlad, afluenții Prutului, unii afluenți ai Argeșului și Jiului inferior.

Se situează peste **COTA DE ATENȚIE** râul Jiu la stația hidrometrică Răcari (330+10)-jud. DJ.

În interval a fost emisă o **ATENȚIONARE HIDROLOGICĂ** pentru fenomene imediate.

Este în vigoare **ATENȚIONAREA HIDROLOGICĂ** nr. 10 din 29.03.2025.

Debitele vor fi în, general, în creştere, datorită precipitațiilor în curs, celor prognozate şi propagării, exceptând râurile din Dobrogea, unde vor fi staționare.

Sunt posibile scurgeri pe versanți, torenți şi pâraie, viituri rapide pe râurile mici, cu posibile efecte de inundații locale şi creşteri de niveluri şi debite cu posibile depășiri ale **COTELOR DE ATENȚIE**, pe unele râuri din zonele de deal și de munte, mai ales pe cele din jumătatea de nord-vest a țării, ca urmare a precipitațiilor prognozate, sub formă de aversă și propagării.

Se va situa peste **COTA DE ATENȚIE** râul Jiu la stația hidrometrică Răcari (330+30)-jud. DJ.

Se menține în vigoare **ATENȚIONAREA HIDROLOGICĂ** nr. 10 din 29.03.2025, până la ora 12:00.

**ALIMENTĂRI CU APĂ**

***Administrația Bazinală de Apă Dobrogea-Litoral (județul Constanța):***

Din cauza scăderii în ultimele zile a nivelului, respectiv a debitului, fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025.

În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:

* în scop potabil: S.C. R.A.J.A. S.A. Constanța – Sursa de apă potabilă Cernavodă;
* transport: C.N. A.C.N. Agigea cu alimentare apă din Dunăre;
* industrie: S.C. Sârme și Cabluri S.A. Hârșova;
* piscicultură: SC Aquarom Elite Distribution Bucurețti–Amenajarea piscicolă Oltina și SC Danubiu Elite Buc. –Amenajarea piscicolă Dunăreni.

Pentru unitatea S.N.N. CNE Cernavodă - alimentare cu apă din CDMN-Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

***Administrația Bazinală de Apă Olt (județul Brasov):***

Se aplica Planul de restrictii si folosirea apei in perioade deficitare pentru: Compania Apa-sector SA Brasov (pr.Tarlung), SC Lehoczky SRL si SC Calaretul SRL (R.Olt).

***Administrația Bazinală de Apă Olt (județul Hunedoara):***

In data de 05.01.2025, s-a pus în functiune conducta de aductiune Buta-Baraj, fiind în probe tehnologice.

***Administrația Bazinală de Apă Prut-Bârlad (județul Vaslui):***

Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.

Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Puscasi.

***Administrația Bazinală de Apă Argeș-Vedea (județul Dâmbovița):***

Toti consumatorii sunt alimentati normal.

Alimentarea cu apa a municipiului Bucuresti:

r.Arges: 15.00 mc/s

r.Dambovita: b.Vacaresti: 1.50 mc/s

deriv.CA2: 2.50 mc/s

deriv. Mircea Voda: 0.80 mc/s.

**DUNĂRE**

Debitul la intrarea în țară (secțiunea Baziaș) în intervalul 29 – 30.03.2025 a fost în creştere, având valoarea de 6500 m3/s, sub media multianuală a lunii martie (6700 m3/s).

În aval de Porțile de Fier debitele au fost în creștere pe sectoarele Gruia – Oltenița și Brăila – Tulcea, în scădere ușoară pe sectorul Călărași – Cernavodă și staționare pe sectorul Hârșova – Vadu Oii.

Debitul la intrarea în țară (secțiunea Baziaș) va fi în creștere (7200 m3/s).

În aval de Porțile de Fier debitele vor fi în creștere.

**2.** **Situația meteorologică în intervalul 29.03.2025, ora 08.00 – 30.03.2025, ora 06.00**

**ÎN ŢARĂ**

Valorile de temperatură au scăzut față de ziua precedentă în cea mai mare parte a țării și s-au situat sub mediile multianuale specifice perioadei, exceptând vestul și nord-estul unde au fost apropiate de acestea. Cerul a fost temporar noros în vestul țării și noros în rest. Au fost averse în Moldova, Maramureș și cea mai mare parte a Transilvaniei, local în Banat, Crișana, Oltenia și Muntenia și izolat în Dobrogea, iar în zona montană înaltă au fost precipitații sub formă de lapoviță și ninsoare. Izolat cantitățile de apă au depășit 15...20 l/mp. Este strat de zăpadă în zona montană înaltă (în general la peste 1800 m altitudine) și la ora 20 măsura, în platformele stațiilor meteo, până la 86 cm în Munții Bucegi. Vântul a suflat slab și moderat, cu intensificări temporare în sudul Banatului și în zona montană înaltă. Temperaturile maxime s-au încadrat între 7 grade la Joseni și Miercurea Ciuc și 18 grade la Holod, Arad, Timișoara și Lugoj, iar la ora 6 temperaturile se încadrau între 4 grade la Joseni și Toplița și 10 grade la Băilești, Bechet, Brăila, București-Afumați, București-Filaret, Buzău, Călărași, Constanța, Constanța-dig, Drobeta-Turnu Severin, Giurgiu, Gura Portiței, Moldova Nouă, Oltenița, Tulcea, Turnu Măgurele, Urziceni și Zimnicea. Observație - de ieri dimineață de la ora 6 a fost în vigoare 1 atenționare cod galben pentru fenomene meteorologice periculoase imediate emisă de către SRPV Constanța.

**LA BUCUREŞTI**

Valorile termice diurne au scăzut față de intervalul anterior, astfel că temperatura maximă a fost de 11 grade. Cerul a fost noros și trecător a plouat slab, iar vântul a suflat slab și moderat, cu intensificări temporare ziua (viteze în general de 40...45 km/h). La ora 6 se înregistrau 9 grade la Băneasa și 10 grade la Afumați și Filaret.

**3. Prognoza meteorologică în intervalul 30.03.2025, ora 08.00 – 31.03.2025, ora 08.00**

**ÎN ŢARĂ**

Vremea se va încălzi în sudul și nord-vestul țării, în Moldova se va răci, iar în rest valorile termice vor fi comparabile cu cele din ziua precedentă. Astfel, temperaturile maxime se vor încadra între 10 și 19 grade, iar cele minime între 2 și 9 grade. Cerul va avea înnorări temporare și vor fi averse, ziua local în jumătatea nordică a țării și pe arii restrânse în rest, iar noaptea în Banat, Crișana, Maramureș, local în Transilvania și pe spații mici în celelalte regiuni. Izolat cantitățile de apă vor depăși 10...15 l/mp și vor fi descărcări electrice. La altitudini mari la munte vor fi precipitații sub formă de lapoviță și ninsoare. Vântul va sufla slab și moderat. Pe arii restrânse noaptea se va forma ceață, cu o probabilitate mai mare în estul, sudul și centrul teritoriului.

**LA BUCUREŞTI**

Vremea se va încălzi. Cerul va avea înnorări temporare, însă probabilitatea de ploaie va fi redusă. Vântul va sufla slab până la moderat. Temperatura maximă se va situa în jurul valorii de 16 grade, iar cea minimă va fi de 7...8 grade.

1. ***CALITATEA APELOR***

***Administrația Națională Apele Române*** revine cu informații suplimentare referitor la poluarea accidentală produsă în data de 27.03.2025 în acvatoriul Portului Constanta, județul Constanța, menționând următoarele:

* In data de 27-03-2025 Societatea OIL TERMINAL Constanta a adus la cunostinta autoritatilor, ca datorita directiei vantului in danele petroliere s-au identificat zone cu produs petrolier cu miros specific de motorina.
* Ca urmare a acestei informari reprezentanti ai Administratiei Bazinale de Apa Dobrogea Litoral si a Garzii de Mediu, Comisariatul Judetaean Constanta, au efectuat un control in cadrul Sectiei Platforma Port.
* In Procesul Verbal de Costatare cu nr 5500 din 27-03-2025 a fost stabilita ca masura, ca OIL TERMINAL sa continue operatiunile de depoluare si sa informeze la ABADL despre evolutia respectivei situtii
* In cursul zilei de 27-03-2025 s-au continuat operatiunile de decontaminare , in coltul danei 69 la digul de piatra si in interiorul barajului navei HITRA VALETTA aflata in operatiuni de incarcare. De asemenea s-a continuat si cu actionarea navei de depoluare OTC 120 in bazinul portuar dintre danele 69-70 cu substanta dispersanta pentru a neutraliza irizatiile de produs petrolier . Pe timpul noptii vantul s-a intesificat dar directia de deplasare a curentilor de aer s-a mentinut din directia N-NV catre S-SV determinand din nou acumulari de hidrocarbura in danele petroliere ale OTC.
* In dimineata zilei de 28-03-2025 s-au reluat toate operatiunile de depoluare , deoarece din bazinul portuar sunt purtate pe suprafata apei, irizatii si uneori pelicula de produs petrolier amestecate cu resturi de cereale si deseuri solide care plutesc pe suprafata apei.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE ȘI DIGITALIZARE**